stanford-oval/wikipedia huggingface dataset:
Taidetta taiteen vuoksi
Käyttöön 1800-luvulla

Lauseen ”taidetta taiteen vuoksi” otti käyttöön 1800-luvun alussa ranskalainen taidefilosofi Théophile Gautier, joka korosti muodon täydellisyyttä ilmaisun kustannuksella. Gautier’n taideteoria tarkastelee taidetta sisäisen maailman mikrokosmoksena, joka havaitaan ja käännetään ulkoisen maailman ilmiasun kautta tarkastelijalle. Taiteen ymmärtäminen on Gautier’lle vastaanottajan ”siirtämistä” puhtaiden emootioiden, väkivallan ja aistimusten maailmaan, joka tehostaa taiteen dramaattista totuutta. Tämä idealismi johtaa uskonnolliseen taide-elämykseen, jota Gautier nimitti ”taiteen temppeliksi”; luonnehdinta on melko ironinen, koska hän piti itseään nykyajan pakanana. Gautier’n subjektivistinen painotus vaikutti muun muassa nuoreen Charles Baudelaireen.
Gautier’n lähestymistavan vetovoima jatkui myös 1900-luvulla, vaikka se korvattiinkin toisilla menetelmillä.
Myös wieniläinen musiikkikriitikko Eduard Hanslick sekä ranskalainen filosofi Victor Cousin mainitaan ajatuksen varhaisiksi edistäjiksi. Samoin Edgar Allan Poe kirjoitti eräässä esseessään aiheesta ”runoutta runouden vuoksi”. Gautier teki sanonnasta kuitenkin tunnuslauseen suuntaukselle, jonka mukaan taidetta tulee luoda ja arvostaa siksi, että se on taidetta. Ajattelutapa oli seurausta Euroopan teollistumisesta; aikaisemmin taiteen avulla oli lähinnä kerrottu, miltä asiat näyttävät, ja taidetta oli käytetty kuvaamaan pääasiassa uskonnollisia aiheita.
Käsitettä käytetään varsinkin seuraavien taiteilijoiden ja kirjailijoiden yhteydessä: Theophile Gautier, Charles Baudelaire, James McNeill Whistler, Oscar Wilde ja Edgar Allan Poe.
Arvostelu

Taide taiteen vuoksi oli 1800-luvun boheemien vastalause niille, jotka halusivat taiteen palvelevan yhteiskunnallisia tai moraalisia tarkoitusperiä. Vastakkaista suuntausta edusti esimerkiksi John Ruskin.
Myös sosialisteilla oli yhtä korkealentoisia käsityksiä taiteen tarkoituksesta, mutta he korostivat taidetta yhteiskunnan uudistajana. Sosialistinen kritiikki torjui formalismin. Sosialististen ajattelijoiden mukaan taidetta ei saa siirtää norsunluutorniin esteettisille erakoille. Päinvastoin taide pitää ottaa mukaan mullistettaessa yhteiskuntajärjestystä. Taideteoksen on kuvattava epäoikeudenmukaisuuksia, jotka vielä kahlitsevat ihmisiä. Näin taiteen innostamien silmien pitäisi avautua ja vastarinnan viritä. Kriitikon oli johdatettava taiteilijoita ja välitettävä arvoja, joista taiteilijat saivat innoituksensa.
Ajatusta taiteesta taiteen vuoksi vastustivat jyrkästi totalitarististen yhteiskuntien johtajat, ja sosialististen maiden ainoaksi virallisesti sallituksi taidesuuntaukseksi nimettiinkin sosialistinen realismi.
Ajatuksen jatkajat

Ajatus taiteesta taiteen vuoksi syntyi romantiikan aikakaudella, ja sen jatkajaksi modernismin aikana tulivat kirjallisuustieteessä formalistisia ajatuksia kehittänyt Roger Fry ja amerikkalainen taidekriitikko Clement Greenberg. Heidän mukaansa taiteesta nauttiminen tuli käsittää henkisesti, samansuuntaisesti kuin uskonnollinen mietiskely. Mitä korkeammalle kohotettuna ja vapaampana maailmasta, sen parempi. Taiteesta alkoi tulla uskonnon korvaaja ja kriitikoista henkisiä tiennäyttäjiä, joiden odotettiin pitävän aisoissa niitä, jotka poikkesivat aidosta esteettisestä järjestyksestä.
Elokuvayhtiö Metro-Goldwyn-Mayer otti iskulauseen tunnuskuvioonsa — leijonan päätä kiertävässä nauhassa lukee Ars gratia artis.
Arno Breker: Puolue, 1942. Totalitarististen maiden johtajat vastustavat taidetta taiteen vuoksi.
Elokuvayhtiö Metro-Goldwyn-Mayerin logossa lukee "Ars gratia artis" eli taidetta taiteen vuoksi.
Taraji P. Henson

| Taraji P>  Henson |
| --- | --- |
 Taraji P. Henson vuonna 2016.
Henkilötiedot
Syntynyt: 11. syyskuuta 1970 (ikä 54) Washington, DC, Yhdysvallat
Ammatti:  näyttelijä, laulaja
Lapset:  1
Näyttelijä
Aktiivisena:  1995–
Aiheesta muualla
IMDb 
Elonet
Taraji Penda Henson (s. 11. syyskuuta 1970 Washington, DC) on yhdysvaltalainen näyttelijä.
Henson tunnetaan parhaiten rooleistaan elokuvassa Benjamin Buttonin uskomaton elämä (2008) ja televisiosarjassa Kohde. Ensinmainitusta hänet valittiin myös parhaan naissivuosan Oscar-ehdokkaaksi. Vuonna 2016 hänet palkittiin Golden Globella pääroolistaan draamasarjassa Empire. Henson näytteli pääosaa vuoden 2016 draamaelokuvassa Hidden Figures – varjoon jääneet.
Aiheesta muualla

Kuvia tai muita tiedostoja aiheesta Taraji P. Henson Wikimedia Commonsissa
Taraji P. Henson Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Tarinateatteri

Tarinateatteri (engl. Playback Theatre) on improvisaatioon pohjautuva draamallisen esittämisen erityinen muoto. Tarinateatteri poikkeaa tavanomaisesta teatterista selvimmin ehkä siinä, että esityksessä käsikirjoittajana on yleisö. Tarinateatteri on spontaania ja vuorovaikutteista teatteria. Katsojat kertovat ohjaajan avustuksella tarinoita tai tuokiokuvia omasta elämästään, jonka jälkeen ohjaaja tekee usein tarkentavia kysymyksiä ja muokkaa näin saamansa informaation tunnetiloiksi ja esitystyyleiksi (esimerkiksi puhuttuna tai mykkänä) näyttelijöille, jotka esittävät kohtauksen joko itse tai muusikoiden kanssa improvisaation keinoin välittömästi takaisin sekä kertojalle että koko yleisölle.
Tarinateatteria voidaan käyttää vaihtoehtoisena keinona purkaa muun muassa konferenssin tai seminaarin antia.
Suomessa toimii yli 20 tarinateatteriryhmää. Ne ovat järjestäytyneet Suomen tarinateatteriverkko ry:ksi.
Vuonna 2006 rekisteröity Suomen Tarinateatteriverkkoyhdistys ry toimii Suomen tarinateatteriryhmien ja toimijoiden yhteisenä tiedotus- ja kehittämisorganisaationa, koordinoi suosittujen Kesätapaamisten järjestämistä, järjestää seminaareja ja pitää yhteyttä kansainväliseen tarinateatteriverkostoon, International Playback Theater Network (IPTN).
Tarinateatterin on kehittänyt amerikkalainen psykoterapeutti Jonathan Fox.
Aiheesta muualla

Suomen Tarinateatteriverkkoyhdistys ry:n sivusto
International Playback theater Network (Arkistoitu – Internet Archive) (IPTN)
Savinov V. V. The Role of Conductor in Playback-Interview / V. V. Savinov // Psychodrama and modern psychotherapy. – Kyiv, Ukraine, 2012. – No.1–2. – 160 p. – P. 126–129.
Tarakan (kaupunki)

| Tarakan |
| --- | --- |

 fiTarakan 
 3°18′00″N, 117°37′59″E 
Valtio:  Indonesia
Provinssi:  Pohjois-Kalimantan
Maantiede
Kokonaispinta-ala:  251 km² 
Korkeus merenpinnasta:  0 m 
Väestö
Väkiluku (2015):  234 867
Väestötiheys:  1 014 as./km²
 www.tarakankota.go.id 
Tarakan on kaupunki Indonesiassa Pohjois-Kalimantanin provinssissa Tarakanin saarella. Vuoden 2015 väestönlaskennassa kaupungin asukasluku oli noin 235 000.
Vuosien 1980–2016 tilastojen mukaan Tarakanissa on trooppinen ilmasto, lämpötilat ovat ympäri vuoden tasaisia ja pääasiassa välillä 24 °C–31 °C. Sademäärät eivät vaihtele suuresti vuodenajan mukaan, keskimääräiset kuukausittaiset sadannat vaihtelevat noin välillä 150–200 millimetriä.
Aiheesta muualla

Kuvia tai muita tiedostoja aiheesta Tarakan (kaupunki) Wikimedia Commonsissa
Taekwondo kesäolympialaisissa 2016

Taekwondo
Taekwondossa kilpailtiin Rio de Janeiron 2016 kesäolympialaisissa seitsemättä kertaa. Kilpailut käytiin 17.–20. elokuuta Centro Olímpico de Treinamenton toisessa hallissa, jonne mahtui yleisöön 10 000 henkilöä. Painoluokkia oli neljä kummallekin sukupuolelle. Parhaiten menestyi Etelä-Korea, joka saavutti kaksi kultaa ja kolme pronssia.
Mitalistit > Miehet

| Laji | Kultaa | Hopeaa | Pronssia |
| --- | --- | --- | --- |
| 58 kg |  Zhao Shuai |  Tawin Hanprab |  Luisito Pie |
| 58 kg |  Zhao Shuai |  Tawin Hanprab |  Kim Tae-hun |
| 68 kg |  Ahmad Abughaush |  Aleksei Denisenko |  Lee Dae-hoon |
| 68 kg |  Ahmad Abughaush |  Aleksei Denisenko |  Joel González |
| 80 kg |  Cheick Sallah Cisse |  Lutalo Muhammad |  Milad Beigi |
| 80 kg |  Cheick Sallah Cisse |  Lutalo Muhammad |  Oussama Oueslati |
| Yli 80 kg |  Radik Isayev |  Abdoulrazak Issoufou |  Maicon Siqueira |
| Yli 80 kg |  Radik Isayev |  Abdoulrazak Issoufou |  Cha Dong-Min |
Mitalistit > Naiset

| Laji | Kultaa | Hopeaa | Pronssia |
| --- | --- | --- | --- |
| 49 kg |  Kim So-Hui |  Tijana Bogdanović |  Patimat Abakarova |
| 49 kg |  Kim So-Hui |  Tijana Bogdanović |  Panipak Wongpattanakit |
| 57 kg |  Jade Jones |  Eva Calvo |  Hedaya Malak |
| 57 kg |  Jade Jones |  Eva Calvo |  Kimia Alizadeh |
| 67 kg |  Oh Hye-ri |  Haby Niaré |  Ruth Gbagbi |
| 67 kg |  Oh Hye-ri |  Haby Niaré |  Nur Tatar |
| Yli 67 kg |  Zheng Shuyin |  María Espinoza |  Bianca Walkden |
| Yli 67 kg |  Zheng Shuyin |  María Espinoza |  Jackie Galloway |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Etelä-Korea | 2 | 0 | 3 | 5 |
| 2. |  Kiina | 2 | 0 | 0 | 2 |
| 3. |  Iso-Britannia | 1 | 1 | 1 | 3 |
| 4. |  Azerbaidžan | 1 | 0 | 2 | 3 |
| 5. |  Norsunluurannikko | 1 | 0 | 1 | 2 |
| 6. |  Jordania | 1 | 0 | 0 | 1 |
| 7. |  Espanja | 0 | 1 | 1 | 2 |
| 7. |  Thaimaa | 0 | 1 | 1 | 2 |
| 9. |  Ranska | 0 | 1 | 0 | 1 |
| 9. |  Meksiko | 0 | 1 | 0 | 1 |
| 9. |  Niger | 0 | 1 | 0 | 1 |
| 9. |  Venäjä | 0 | 1 | 0 | 1 |
| 9. |  Serbia | 0 | 1 | 0 | 1 |
| 14. |  Brasilia | 0 | 0 | 1 | 1 |
| 14. |  Dominikaaninen tasavalta | 0 | 0 | 1 | 1 |
| 14. |  Egypti | 0 | 0 | 1 | 1 |
| 14. |  Iran | 0 | 0 | 1 | 1 |
| 14. |  Tunisia | 0 | 0 | 1 | 1 |
| 14. |  Turkki | 0 | 0 | 1 | 1 |
| 14. |  Yhdysvallat | 0 | 0 | 1 | 1 |
| Yhteensä | Yhteensä | 8 | 8 | 16 | 32 |
Aiheesta muualla

Kuvia tai muita tiedostoja aiheesta Taekwondo kesäolympialaisissa 2016 Wikimedia Commonsissa
Taekwondo Rio de Janeiron 2016 kesäolympialaisten ja -paralympialaisten virallisilla sivuilla (Arkistoitu – Internet Archive) (portugaliksi)
Taekwondo olympialaisissa
1896–1984 •
1988 (Näytöslaji) •
1992 (Näytöslaji) •
1996 •
2000 •
2004 •
2008 •
2012 •
2016 •
2020 •
2024
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Tampereen seudun lähijunaliikenne

| Tampereen seudun lähijunaliikenne |
| --- | --- |
 Sm2/Eioc yksikkö 6090/6290 seisoo Tampereella
Tyyppi:  lähijuna
Sijainti:   Tampere, Suomi
Avattu:  2019
Asemia:  4 Nysse-alueella 21 yhteensä
Linjoja:  2 M R
Raideleveys:  1 524 mm
Omistaja:  VR
Liikennöitsijä(t):  VR
Tampereen  seudun lähijunaliikenne on Tampereen seudun alueella toimiva paikallisjunajärjestelmä, jota liikennöi VR ja joka toimii yhteistyössä Tampereen seudun joukkoliikenteen kanssa. Junavuoroja ajetaan jokaisena arkipäivänä kahdella eri linjatunnuksella, M ja R. Yhdessä Tampereen raitioliikenteen ja linja-autoliikenteen runkolinjojen kanssa Tampereen seudun lähiliikenne muodostaa Tampereen seudun joukkoliikenteen selkärangan.
Lähiliikenne aloitettiin pilottihankkeena, joka kesti vuoden 2019 joulukuusta vuoden 2022 kesään, minkä jälkeen liikenteestä tehtiin pysyvää. Lähiliikenteen junissa voi Nysse-alueen sisäisillä matkoilla käyttää myös Nyssen matkakortin arvo- ja kausilippua, mobiililippua sekä kertalippua, jotka käyvät myös Tampereen ja Oriveden välisiin  taajamajuniin sekä kaikkiin joukkoliikennealueen sisällä kulkeviin kaukojuniin. Alueen ulkopuolella sijaitseville asemille matkustaessa on ostettava VR:n lippu. Lähijunissa ei ole lipunmyyntiä.
Linjat

Lähijunaliikennettä on kahdella linjalla; M-juna liikennöi Pirkanmaan sisällä Nokialta Toijalaan, ja R-juna kulkee Tampereen ja Helsingin välillä liittyen myös Helsingin seudun lähijunaliikenteeseen.
M Nokia–Tesoma–Tampere–Lempäälä–Viiala–Toijala
R Tampere–Lempäälä–Viiala–Toijala–Iittala–Parola–Hämeenlinna–Turenki–Ryttylä–Riihimäki–Hyvinkää–Jokela–Saunakallio–Järvenpää–Ainola–Kerava–Tikkurila–Pasila–Helsinki
Tampereen seudun joukkoliikennealueen lähiliikenteen neljästä asemasta kaksi sijaitsee Tampereella, yksi Nokialla ja yksi Lempäälässä. VR-alueen lähiliikenteen asemista sijaitsee kolme Järvenpäässä, kaksi Helsingissä, Hämeenlinnassa ja Akaassa sekä yksi Hattulassa, Hausjärvellä, Hyvinkäällä, Janakkalassa, Keravalla, Riihimäellä, Tuusulassa ja Vantaalla kussakin. Tesoman seisake Tampereella avattiin vuoden 2021 elokuussa. Lisäksi lähijunaliikenteen laajentaminen uusilla asemilla ja reiteillä on suunnitteilla. Esimerkiksi vuonna 2022 suunniteltiin Epilän, Amurin, Messukylän ja Ylöjärven asemien käyttöönottoa lähiliikenteessä.
Historia

VR lakkautti paikallisliikenteen Tampereelta pysähdyspaikkoineen Porin suuntaan 29. toukokuuta 1983 sekä Orivedelle ja Toijalaan 29. toukokuuta 1988, minkä jälkeen Tampereen seudulla ei vuosikymmeniin ollut lähijunaliikennettä. Tampereen kaupungin alueella oli vain yksi henkilöliikenteelle avattu rautatieasema, ja kaupunkiseudun kunnista Nokialla, Lempäälässä ja Orivedellä pysähtyivät taajamajunat sekä osa kaukojunista.
Kesäkuun 2013 lopusta lähtien oli koekäytössä Seutu+VR-lipputuote, joka oli kuin tavallinen seutulippu, mutta sallien bussien ohella myös junamatkustamisen asuinkunnasta riippuen Nokialta tai Lempäälästä Tampereelle. Tampereen kaupunki, liikenne- ja viestintäministeriö sekä VR tekivät asiasta sopimuksen 6. maaliskuuta 2013. Lipputuote oli toteutettu siten, että Tampereen kaupunkiseudun seutulipun käyttäjä Nokialta tai Lempäälästä saattoi saada ilmaiseksi käyttöönsä VR:n 30 päivän kausilipun (= Seutu+VR-lippu) väleille Nokia–Tampere tai Lempäälä–Tampere. Näin "yhdellä" lipulla voi matkustaa rajattoman määränä matkoja kuukaudessa sekä junissa (Nokia–Tampere, Lempäälä–Tampere) että linja-autoilla Tampereen kaupunkiseudulla. Kokeilu kesti vuoden 2014 kesäkuun loppuun saakka. Tämän jälkeen lipputuote otettiin pysyvästi mukaan valikoimiin.
Vuonna 2017 Helsingin seudun lähijunaliikenteen linja R aloitti liikennöinnin Tampereelle. Alkuvuodesta 2019 Pirkanmaalta valittiin alueellisen junaliikenteen pilottihankkeeseen ratasuunnat Tampere–Lempäälä–Toijala, Tampere–Tesoma–Nokia sekä Tampere–Orivesi. Kokeilun päätettiin kestävän vuoteen 2022. Lähijunaliikenne Tampereen kaupunkiseudulla alkoi 15. joulukuuta 2019, aluksi pilottihankkeena. Seutu+VR-lipputuotteen käyttö lakkasi helmikuussa 2020, kun Tampereen seudun joukkoliikenteen kausiliput alkoivat kelvata Tampereen seudun lähiliikenteen junissa. Tammikuusta 2021 alkaen lähijunissa on toiminut myös Tampereen seudun joukkoliikenteen mobiililippu. Ensimmäinen uusi lähijunaliikenteen asema avautui Tesomalle elokuussa 2021. Lippuyhteistyön laajennuttua myös matkakortin arvolipulla matkustaminen tuli mahdolliseksi huhtikuussa 2022. Elokuussa 2022 M-linjan vuorotarjonta lähes kaksinkertaistettiin erityisesti työmatkaliikennettä silmällä pitäen. Ennakkoon ostettavalla kertalipulla matkustaminen mahdollistui toukokuussa 2023.
Aiheesta muualla

Lähijunaliikenne Tampereen seudun joukkoliikenteen verkkosivuilla
Lähijunaliikenne VR:n verkkosivuilla
Tampereen seudun julkinen liikenne
| --- | --- |
Paikallisjunaliikenne:  Tampereen seudun lähijunaliikenne
Raitioliikenne:  Tampereen raitioliikenne (linjat)
Linja-autoliikenne:  Tampereen seudun linja-autoliikenne (runkolinjat)
Liikenteen tilaaja:  Tampereen seudun joukkoliikenne
Liikennöitsijät:  Bussi-Manninen · Länsilinjat · Paunu · Pirkanmaan Tilausliikenne · Pohjolan Liikenne · TKL · Tilausliikenne Lampinen · Tokeen Liikenne · Valkeakosken Liikenne · Vekka · VR
Vesiliikenne:  Hopealinja · Runoilijan tie
Hankkeet:  Tampereen oikorata
Historia:  Tampereen johdinautoliikenne
Smallville (1. tuotantokausi)

| Smallville (1>  tuotantokausi) |
| --- | --- |

Maa: Yhdysvallat
Verkko: The WB
Julkaisupäivä: 23. syyskuuta 2003
Ensimmäinen esitys: 16. lokakuuta 2001
Viimeinen esitys: 21. toukokuuta 2002
Esitysten määrä: 21 esitystä
Smallvillen 1. tuotantokausikausi käynnistyi Yhdysvalloissa 16. lokakuuta 2001.
1. kausi sisältää 21 jaksoa. Yhdysvalloissa ensimmäisen kauden esitys päättyi 21. toukokuuta 2002.
Suomessa ensimmäinen kausi kännyistyi 20. lokakuuta 2002 ja sen esitys päättyi 16. maaliskuuta 2003
Jaksoluettelo

| Numero | Jakson nimi | Jakson esityspäivä Suomessa |
| --- | --- | --- |
| 101 | Pilot | 20. lokakuuta 2002 |
| 102 | Muodonmuutos | 27. lokakuuta 2002 |
| 103 | Kuumakalle | 10. marraskuuta 2002 |
| 104 | Vaarallista säteilyä | 17. marraskuuta 2002 |
| 105 | Kylmäsyleily | 24. marraskuuta 2002 |
| 106 | Tiimalasi | 1. joulukuuta 2002 |
| 107 | Ahmatti | 8. joulukuuta 2002 |
| 108 | Hermokimppu | 3. lokakuuta 2002 |
| 109 | Hankala poliisi | 15. joulukuuta 2002 |
| 110 | Hohto | 22. joulukuuta 2002 |
| 111 | Sitova kädenpuristus | 29. joulukuuta 2002 |
| 112 | Verenimijä | 5. tammikuuta 2003 |
| 113 | Liike-energiaa | 12. tammikuuta 2003 |
| 114 | Klubi | 19. tammikuuta 2003 |
| 115 | Sano se kukkasin | 26. tammikuuta 2003 |
| 116 | Koditon | 2. helmikuuta 2003 |
| 117 | Viikatemies | 9. helmikuuta 2003 |
| 118 | Mehiläisten hyökkäys | 16. helmikuuta 2003 |
| 119 | Musertuminen | 23. helmikuuta 2003 |
| 120 | Hämärän rajamailla | 2. maaliskuuta 2003 |
| 121 | Myrsky osa 1/2 | 16. maaliskuuta 2003 |
Ensimmäisen tuotantokauden jaksot > Pilot

Käsikirjoittaja: Alfred Gough & Miles Millar
Ohjaaja: David Nutter
Esitetty Suomessa: 20. lokakuuta 2002
Esitetty Yhdysvalloissa:  16. lokakuuta 2001
Vierailijat:
Malkolm Alburquenque (nuori Clark)
Matthew Munn (nuori Lex)
Jade Unterman (nuori Lana Lang)
Wendy Chmelauskas (Laura Lang)
Ben Odberg (Lewis Lang)
Adrian Mc Morran (Jeremy Creek)
Sarah-Jane Redmond (Nell Potter)
John Glover (Lionel Luthor)
Ensimmäisen tuotantokauden jaksot > Pilot > Juoni

Vuonna 1989 Smallvilleen iski meteorimyrsky, jolla oli suuria vaikutuksia kaupunkiin. Myrskyssä sai surmansa 3-vuotiaan Lana Langin vanhemmat ja nuori Lex Luthor menetti tapahtuman johdosta hiuksensa. Meteoriittien mukana saapui nuori Clark Kent, jonka Martha ja Jonathan Kent ottivat hoiviinsa. Nykypäivänä Clark Kent on epävarma nuorukainen, joka on ihastunut kauniiseen Lana Langiin. Yhdessä kahden parhaan ystävänsä - Chloen & Peten - kanssa Clark tutkii outoja tapahtumia Smallvillessä. Lex Luthor saapuu kaupunkiin ja ajaa sillalta ulos, jolloin Clark pelastaa hänen henkensä. Clark ei loukkaannu onnettomuudessa ja tämä johtaa Kentien paljastukseen Clarkista - hän ei ole Maasta.
Ensimmäisen tuotantokauden jaksot > Muodonmuutos

Käsikirjoittaja: Alfred Gough & Miles Millar
Ohjaaja: Michael Watkins & Philip Sgriccia
Esitetty Suomessa: 27. lokakuuta 2002
Esitetty Yhdysvalloissa: 23. lokakuuta 2001
Vierailijat:
Chad Donella (Greg Arkin)
Gabrielle Rose (Gregin äiti)
Ensimmäisen tuotantokauden jaksot > Muodonmuutos > Juoni

Clarkin entistä hyvää ystävää, Gregiä, vastaan hyökkää hänen keräämänsä hyönteiskokoelma. Gregistä tulee pian itsekin hyönteinen, joka iskee silmänsä Lana Langiin. Lex saa selville Whitneyn olleen se henkilö, joka ripusti Clarkin linnunpelättimeksi.
Ensimmäisen tuotantokauden jaksot > Kuumakalle

Käsikirjoittaja: Greg Walker
Ohjaaja: Greg Beeman
Esitetty Suomessa: 10. marraskuuta 2002
Esitetty Yhdysvalloissa:  30. lokakuuta 2001
Vierailijat:
Jason Connery (Dominic Sanatori)
Dan Lauria (Valmentaja Walt Arnold)
Hiro Kanagawa (Rehtori Kwan)
David Paetkau (Trevor Chapell)
Allan Franz (Jalkapallonpelaaja)
John Glover (Lionel Luthor)
Sarah-Jane Redmond (Nell Potter)
Jada Stark (Beanery manageri)
Ensimmäisen tuotantokauden jaksot > Kuumakalle > Juoni

Smallvillen lukiossa paljastuu lunttausskandaali, johon osallistuvat monet Smallville lukion jalkapallonpelaajista. Clark kutsutaan joukkueeseen mukaan ja suostuu toivoen näin voittavansa Lanan sydämen. Jonathan ei ole yhtä innoissaan ajatuksesta, koska hän pelkää Clarkin käyttävän voimiaan ja satuttavan jotakin. Clark ei kuuntele isäänsä ja liittyy joukkueeseen. Chloe saa selville, että jalkapallojoukkueen valmentaja on lunttausskandaalin takana, ja hän joutuu vaaraan. Sillä välin, Lionel saapuu kaupunkiin ja vaatii Lexiä erottamaan 20 % työvoimastaan. Lana etsii elämälleen suuntaa ja eroaa Chearleadereistä ja ottaa tarjoilijan paikan Beanerystä, paikallisesta kahvilasta.
Ensimmäisen tuotantokauden jaksot > Vaarallista säteilyä

Käsikirjoittaja: Mark Verheiden
Ohjaaja: James Frawley
Esitetty Suomessa: 17. marraskuuta 2003
Esitetty Yhdysvalloissa:  6. marraskuuta 2001
Vierailijat:
Beverley Breuer (Rose Greer)
Lizzy Caplan (Tina Greer)
Brian Jensen (Valmentaja)
Mark McConchie (Mr. Ellis)
David Paetkau (Trevor Chapell)
Mitchell Kosterman (Sheriffi Ethan)
Mark McConchie (Mr. Ellis)
Tom O'Brien (Roger Nixon)
Sarah-Jane Redmond (Nell Potter)
Ensimmäisen tuotantokauden jaksot > Vaarallista säteilyä > Juoni

Clarkilla alkaa olla päänsärkykohtauksia ja yhtäkkiä hän huomaa näkevänsä esineiden läpi - Clark on saanut uuden kyvyn, röntgenkatseen. Sillä välin, Lexiä syytetään rikoksesta jota hän ei tehnyt ja se johtaa kavalan Roger Nixonin tuloon Smallvilleen. Clarkin täytyy sopeutua uuteen kykyynsä ja estää meteoriitti-vaikutuksen alaisena olevaa Tina Grieriä, jolla on niin kova pakkomielle tulla Lanaksi, että yrittää tappaa tämän. Lex palkkaa Nixonin selvittämään kuinka hän selvisi onnettomuudesta ja minkä takia Clark ei vahingoittunut kun Lex ajoi hänen päälleen.
Ensimmäisen tuotantokauden jaksot > Kylmä syleily

Käsikirjoittaja: Michael Green
Ohjaaja: James A. Contner
Esitetty Suomessa: 24. marraskuuta 2002
Esitetty Yhdysvalloissa:  13. marraskuuta 2001
Vierailijat:
Michael Coristine (Sean Kelvin)
Tania Saulnier (Jenna)
Ted Garcia (Uutisankkuri)
Ensimmäisen tuotantokauden jaksot > Kylmä syleily > Juoni

Yksi koulun komeimmista pojista on iskenyt silmänsä Chloeen. Valitettavasti kaikki ihmiset joihin tämä poika koskee muuttuvat jääkalikoiksi. Lex järkkää Clarkille ja Lanalle treffit sekä ehdottaa Kenteille ratkaisua heidän taloudellisiin ongelmiinsa.
Ensimmäisen tuotantokauden jaksot > Tiimalasi

Käsikirjoittaja: Doris Egan
Ohjaaja: Chris Long
Esitetty Suomessa: 1. joulukuuta 2003
Esitetty Yhdysvalloissa:  16. marraskuuta 2001
Vierailijat:
Jackie Burroughs (Cassandra Carver)
Lisa Calder (Zoe Garfield)
Alf Humphreys (Jim Gage)
George Murdock (Vanha Harry Bollston/Volk)
Eric Christian Olsen (Nuori Harry Bolston/Volk)
Reg Tupper (Dr. Lloyd Duke)
Lois Dellar (hoitaja)
Sarah-Jane Redmond (Nell Potter)
Ensimmäisen tuotantokauden jaksot > Tiimalasi > Juoni

Clark ja Lana ovat vapaaehtoisia vanhainkodissa, jossa kohtaavat erikoisia asukkeja. Clark tapaa Cassandran, joka näkee tulevaisuuteen. Lana puolestaan tapaa Harryn, joka löytää keinon muuttaa itsensä taas nuoreksi. Harry etsii kostoa heille jotka pilasivat hänen elämänsä. Clarkin pitää pysäyttää Harry ennen kuin hän käy Kentien kimppuun. Cassandra näkee ei niin mukavia asioita Clarkin ja Lexin tulevaisuudesta.
Ensimmäisen tuotantokauden jaksot > Ahmatti

Käsikirjoittaja: Michael Green
Ohjaaja: Philip Sgriccia
Esitetty Suomessa: 8. joulukuuta 2003
Esitetty Yhdysvalloissa:  27. marraskuuta 2001
Vierailijat:
Amy Adams (Jodi Wilson)
Jeff Seymour (Lexin lääkäri)
Malcolm Stewart (Mr. Wilson)
Alex Rae (Dustin Crenshaw)
Sarah-Jane Redmond (Nell Potter)
Damonde Tschritter (Dustinin kaveri)